stanford-oval/wikipedia huggingface dataset:
Institute of Epidemiology, Disease Control & Research

| Institute of Epidemiology, Disease Control and Research রোগতত্ত্ব , রোগ নিয়ন্ত্রণ ও গবেষণা ইনস্টিটিউট> Tutkimuslaitoksen tiedot |
| --- | --- |
Perustettu:  1976 (1947)
Sijainti:  Dhaka, Bangladesh
Pääkonttori:  Mohakhali, Dhaka-1212, Dhaka, Bangladesh
Tutkimusala:  epidemiologia, kansanterveys
Johtaja:  prof. Tahmina Shirin
Institute of Epidemiology, Disease Control and Research (bengaliksi রোগতত্ত্ব , রোগ নিয়ন্ত্রণ ও গবেষণা ইনস্টিটিউট, lyhennys IEDCR) on Bangladeshin pääkaupunki Dhakassa toimiva, viranomaisasemassa oleva kansallinen epidemiologinen tutkimus-, seuranta- ja koulutuskeskus. Vuonna 1976 perustettu laitos pohjautuu Intian hajomisen seurauksena vuonna 1947 intialaisen emo-organisaation osasta muodostettuun Itä-Pakistanin malarian keskuslaitokseen (Central Malaria Institute of East Pakistan). Laitoksen toiminta on sittemmin monipuolistunut, ja IEDCR toimii esimerkiksi kansallisena referenssilaboratoriona ja keskuslaitoksena tartuntatautien alalla sekä laatii kansanterveyteen liittyviä tilastoja.
Laitosta johtaa professori Tahmina Shirin. Hänen edeltäjänsä oli Meerjady Sabrina Flora.
IEDCR on osallistunut lukuisiin tarttuvia tauteja koskeviin tutkimus- ja seurantahankkeisiin. Laitos osallistuu keskeisesti myös koronaviruspandemian analyysiin ja tilannetiedottamiseen sekä COVID-19-taudin leviämisen torjuntaan kotimaassaan.
Aiheesta muualla

Institute of Epidemiology, Disease Control & Research (Arkistoitu – Internet Archive) (englanniksi) & (bengaliksi) (iedcr.gov.bd)
Covid-19 Status Bangladesh (englanniksi) & (bengaliksi) (iedcr.gov.bd)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Jacksonin piirikunta (Louisiana)

Jacksonin piirikunta (engl. Jackson Parish, ransk. Paroisse de Jackson) on Yhdysvaltojen Louisianan osavaltiossa sijaitseva piirikunta. Sen väkiluku oli 15 744 vuonna 2019. Piirikunnan hallintokeskus on Jonesboron kunta. Piirikunta on perustettu vuonna 1845.
Aiheesta muualla

Kuvia tai muita tiedostoja aiheesta Jacksonin piirikunta (Louisiana) Wikimedia Commonsissa
Jacksonin piirikunta (Florida)

Jacksonin piirikunta (engl. Jackson County) on Yhdysvaltojen Floridan osavaltiossa sijaitseva piirikunta. Sen väkiluku oli 46 414 vuonna 2019. Piirikunnan hallintokeskus on Mariannan kaupunki. Piirikunta perustettiin 12. elokuuta 1822.
Aiheesta muualla

Kuvia tai muita tiedostoja aiheesta Jacksonin piirikunta (Florida) Wikimedia Commonsissa
Władysław Szuszkiewicz

| Mitalit> Maa:   Puola.Miesten melonta. Olympialaiset  | Mitalit> Maa:   Puola.Miesten melonta. Olympialaiset  | Mitalit> Maa:   Puola.Miesten melonta. Olympialaiset  | Maa:   Puola> Miesten melonta. |
| --- | --- | --- | --- |
|  Pronssia | München 1972 | K-2 1000 m |  |
Władysław Szuszkiewicz (12. marraskuuta 1938 Vilna – 14. marraskuuta 2007 Szczecin) oli puolalainen meloja ja olympiamitalisti. Hän sai vuoden 1972 kesäolympialaisissa Münchenissä 1 000 metrin kajakkikaksikossa pronssia. 1 000 metrin kajakkiyksikössä hän eteni vuoden 1964 kesäolympialaisissa Tokiossa semifinaaliin ja sijoittui Méxicon kesäolympialaisissa 1968 neljänneksi.
Szuszkiewicz meni naimisiin meloja Izabella Antonowiczin kanssa.
Itä-Midlands

| Itä-Midlands East Midlands |
| --- | --- |
 Itä-Midlandsin sijainti Englannissa.
  
Valtio:  Yhdistynyt kuningaskunta
Maa:  Englanti
Hallinto:  
 – suurin kaupunki:  Leicester (407 000 as.)
Pinta-ala:  15 600 km²
Väkiluku (2021):  4,9 miljoonaa
 – väestötiheys:  313 as./km²
Itä-Midlands (engl. East Midlands) on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Itä-Midlandsissa oli 4,9 miljoonaa asukasta ja sen pinta-ala oli 15 600 neliökilometriä. Se on Englannin alueista pinta-alaltaan neljänneksi suurin ja väkiluvultaan toiseksi pienin. Merkittävä osa alueen väestöstä asuu Nottinghamia ja Derbyä ympäröivällä suurkaupunkialueella (1,4 milj. as.).
Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Itä-Midlandsin hallintoviraston toimipaikka oli Nottinghamissa. Alueelliset virastot lopettivat toimintansa maaliskuussa 2011 David Cameronin hallituksen päätöksellä.
Osa-alueet

Itä-Midlands jakautuu kuuteen muodolliseen kreivikuntaan, joita ovat Northamptonshire, Leicestershire, Rutland, Lincolnshire (suurimmaksi osaksi), Nottinghamshire ja Derbyshire. Muodolliset kreivikunnat jakautuvat edelleen seuraaviin osa-alueisiin:
| Muodollinen | Hallinnollinen | Tyyppi | Väkiluku (2021) | Pinta-ala (km²) |
| --- | --- | --- | --- | --- |
| Northamptonshire | North Northamptonshire | yhp. | 360 000 | 987 |
| Northamptonshire | West Northamptonshire | ” | 426 000 | 1 377 |
| Leicestershire | Leicestershire | kk. | 712 000 | 2 083 |
| Leicestershire | Leicester | yhp. | 369 000 | 73 |
| Rutland | Rutland | ” | 41 000 | 382 |
| Lincolnshire (osittain) | Lincolnshire | kk. | 768 000 | 5 921 |
| Nottinghamshire | Nottinghamshire | ” | 823 000 | 2 085 |
| Nottinghamshire | Nottingham | yhp. | 324 000 | 75 |
| Derbyshire | Derbyshire | kk. | 795 000 | 2 547 |
| Derbyshire | Derby | yhp. | 261 000 | 78 |
Väestö

Vuonna 2021 Itä-Midlandsissa oli noin 4,9 miljoonaa asukasta ja suurimpia asutuskeskuksia olivat:
| Asutuskeskus | Muodollinen kreivikunta | Väkiluku (2021) |
| --- | --- | --- |
| Leicester | Leicestershire | 407 000 |
| Nottingham | Nottinghamshire | 300 000 |
| Derby | Derbyshire | 276 000 |
| Northampton | Northamptonshire | 244 000 |
| Lincoln | Lincolnshire | 105 000 |
| Chesterfield | Derbyshire | 76 000 |
| Corby | Northamptonshire | 68 000 |
| Loughborough | Leicestershire | 65 000 |
| Mansfield | Nottinghamshire | 63 000 |
| Kettering | Northamptonshire | 63 000 |
| Wellingborough | Northamptonshire | 54 000 |
| Carlton | Nottinghamshire | 54 000 |
Aiheesta muualla

Kuvia tai muita tiedostoja aiheesta Itä-Midlands Wikimedia Commonsissa
Englannin alueet
Suur-Lontoo
Kaakkois-Englanti
Lounais-Englanti
Länsi-Midlands
Luoteis-Englanti
Koillis-Englanti
Yorkshire ja Humber
Itä-Midlands
Itä-Englanti
Itä-Midlandsin rataverkosto.
Ion Țăranu

| Mitalit | Mitalit | Mitalit |  |
| --- | --- | --- | --- |
|  Țăranu 1960-luvulla. |  Țăranu 1960-luvulla. |  Țăranu 1960-luvulla. |  |
Maa:   Romania
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 | 79 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Minsk 1967 | 78 kg |  |
Ion Țăranu (14. maaliskuuta 1938 Turnu Măgurele – 2005) oli romanialainen kreikkalais-roomalaisen tyylin painija ja olympiamitalisti.
Pääasiassa 78–79 kilogramman painoluokassa kilpaillut Țăranu voitti olympiapronssia Roomassa 1960 ja EM-hopeaa Minskissä 1967. Vuoden 1961 MM-kilpailuissa hän sijoittui neljänneksi, Tokion kesäolympialaisissa 1964, Méxicon kesäolympialaisissa 1968 ja vuoden 1963 MM-kilpailuissa viidenneksi ja vuosien 1966 ja 1967 MM-kilpailuissa kuudenneksi.
Aiheesta muualla

Kuvia tai muita tiedostoja aiheesta Ion Țăranu Wikimedia Commonsissa
Iso Kotajärvi (Virrat)

| Iso Kotajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°12′23″N, 23°47′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Vaskiveteen 
Järvinumero:  35.412.1.023
Mittaustietoja
Pinnankorkeus:  136,4 m  
Rantaviiva:  1,055 km  
Pinta-ala:  4,217 ha  
Saaria:  ei saaria 
 fiIso Kotajärvi 
Iso Kotajärvi , joka kirjoitetaan myös Iso-Kotajärvi , on Pirkanmaalla Virroilla Jähdyspohjan kylän lähellä sijaitseva järvi.
Maantietoa

Järven pinta-ala on 4,2 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Järven vedenpinnan korkeus on 136,4 metriä mpy.
Władysław Słowiński

Władysław Słowiński (14. toukokuuta 1930 Sadlno – 5. syyskuuta 2024 Varsova) oli puolalainen säveltäjä ja kapellimestari.
Słowiński opiskeli musiikkitiedettä Adolf Chybińskin johdolla Poznańin Adam Mickiewicz -yliopistossa vuosina 1949–1951. Vuosina 1950–1954 hän opiskeli sävellystä Tadeusz Szeligowskin luokalla. Poznańin valtion musiikkikorkeakoulussa hän sai vuosina 1951–1955 orkesterinjohdon opetusta Walerian Bierdiajewilta ja Stanisław Wisłockilta. Słowiński oli Poznańin oopperan kapellimestari vuosina 1954–1964 ja teki samalla yhteistyötä orkestereista varsinkin Poznańin filharmonikkojen kanssa. Sitten hän työskenteli myös Łódźin ja Varsovan teattereissa. Słowiński oli levymerkki Polskie Nagranian taiteellinen johtaja vuosina 1970–1973.
Słowiński oli Puolan säveltäjäliiton jäsen vuodesta 1957. Hän oli sen pääsihteeri vuosina 1973–1985 ja johti sitten sen Varsovan-toimipistettä vuoteen 2001 saakka. Słowiński perusti musiikkifestivaali Warszawskie Spotkania Muzycznen vuonna 1986 ja toimi sen taiteellisena johtajana vuoteen 2016. Tämän jälkeen hän oli sen kunniajohtaja. Słowiński teki rekonstruktion Władysław Żeleńskin kadonneesta oopperasta Stara baśń vuonna 1959.
Słowińskin soolosoitin- ja kamarimusiikkiteoksia sekä sinfonisia sävellyksiä on esitetty konserteissa ja festivaaleilla Puolassa ja kansainvälisesti. Hänen teostensa levytyksiä on julkaistu levymerkeillä Acte Préalable ja Dux Records. Culture.pl-sivuston julkaisemassa osittaisessa Słowińskin teosluettelossa nimetyistä teoksista varhaisin on pianosonaatti (1951–1952) ja viimeinen Ultima volta orkesterille (2017). Słowiński sai monia palkintoja ja tunnustuksia, kuten Polonia Restitutan ritarin, upseerin ja komentajan ristit.
Ion Țiriac

| Ion Țiriac |
| --- | --- |

Henkilötiedot
Syntynyt: 9. toukokuuta 1939 (ikä 85)
Kansalaisuus:   Romania
Tennispelaaja
Pituus:  185 cm
Kätisyys:  oikea
Ammattilaisena:  1962 (1968)-1979
Kaksinpeli
Paras sijoitus:  55. (3.6.1974)
Turnausvoittoja:  2
Voitot/tappiot:  166–176
Grand Slam -turnauksissa
Australian avoimet:  2R (1977)
Ranskan avoimet:  QF (1968)
Wimbledon:  4R (1967, 1972)
Yhdysvaltain avoimet:  3R (1973)
Nelinpeli
Paras sijoitus:  19. (9.4.1979)
Turnausvoittoja:  22
Voitot/tappiot:  293–140
Grand Slam -turnauksissa
Australian avoimet:  2R (I 1977)
Ranskan avoimet:  W (1970)
Wimbledon:  SF (1970)
Yhdysvaltain avoimet:  SF (1972)
Aiheesta muualla
ITF
ATP
Ion Ioan Țiriac (s. 9. toukokuuta 1939 Brașov) on romanialainen tennispelaaja, jääkiekkoilija ja liikemies.
Hän pelasi Romanian jääkiekkomaajoukkueessa vuosina 1958-1964 ja osallistui talviolympialaisissa 1964 jääkiekkoon.
Hänen lempinimensä olivat "Kreivi Drakula" ja "Brașovin karhu".
Vuonna 1970 hän voitti French Open nelinpelin Ilie Năstasen kanssa.
Vuodesta 1997 lähtien hän on ollut Brașovin kunniakansalainen.
Hän oli Romanian olympiakomitean pääjohtaja vuosina 1998-2004.
Vuonna 1990 hän loi ensimmäisen pankin kommunisminjälkeisessä Romaniassa. Vuonna 1997 hän loi Tiriac Airin, ainoan yksityisen lentoyhtiön Romaniassa.
Hän oli Goran Ivaniševićin, Marat Safinin, Virginia Ruzicin ja Boris Beckerin valmentaja.
Vuonna 2005 hän oli rikkain romanialainen. Hän on rikkain eläkkeellä oleva urheilija.
Vuonna 2013 nimettiin tenniksen hall of fameen.
Aiheesta muualla

Profiili ATP-sivustolla (englanniksi)
Profiili ITF-sivustolla (englanniksi)
Andrzej Rybak: Was macht eigentlich...: ...Ion Tiriac?, stern.de (saksaksi)
Profiili IMDB-sivustolla (englanniksi)
Iso Koukkujärvi (Hämeenlinna, Evo)

| Iso Koukkujärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°13′22″N, 25°00′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Yliseen Niemisjärveen 
Järvinumero:  35.787.1.012
Mittaustietoja
Pinnankorkeus:  144,8 m  
Rantaviiva:  2,147 km  
Pinta-ala:  8,354 ha  
Saaria:  2 
 fiIso Koukkujärvi 
Iso Koukkujärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 8,4 hehtaaria ja se on 800 metriä pitkä ja 200 metriä leveä. Järvellä on kartan mukaan kaksi saarta. Sen rantaviivan pituus on 2,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 144,8 metriä mpy.
Itä-Luokki

| Itä-Luokki |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°16′13″N, 26°50′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Loukeeseen 
Järvinumero:  14.934.1.012
Mittaustietoja
Pinnankorkeus:  155,6 m  
Pituus:  420 m  
Leveys:  190 m  
Rantaviiva:  1,048 km  
Pinta-ala:  4,791 ha  
Saaria:  ei saaria 
 fiItä-Luokki 
Itä-Luokki  on Etelä-Savossa Pieksämäellä  Ristimäen lähellä sijaitseva lampi.
Maantietoa

Lampi on 420 metriä pitkä, 190 metriä leveä, ja sen pinta-ala on 4,8 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Lammen vedenpinnan korkeus on 155,6 metriä mpy.
Jaakko Salovaara

| Jaakko Sakari Salovaara |
| --- | --- |
 Jaakko Salovaara ja Rummy Nanji vuonna 2022.
Henkilötiedot
Syntynyt: 13. tammikuuta 1975 (ikä 49)
Muusikko
Taiteilijanimi:  JS16
Tyylilajit:  electro house, deep house, trance
Yhtyeet:  Bang for the Buck
Levy-yhtiöt:  Warner Music
Aiheesta muualla
www.js16.com
  [ Muokkaa Wikidatassa ] [ ohje ]  
Jaakko Salovaara (s. 13. tammikuuta 1975),  taiteilijanimeltään JS16, on suomalainen turkulaissyntyinen tanssimusiikkituottaja ja -muusikko. Salovaaran ensimmäinen julkaisu oli 16-vuotiaana vuonna 1991 tehty "Hypnosynthesis". Salovaara opiskeli sellon soittoa Turun konservatoriossa ja 20-vuotiaana hänet valittiin Turun kaupunginorkesterin sellistiksi – tehtävässä hän toimi vuoden verran.
Salovaara tuli suomalaisessa musiikkielämässä ensi kerran tunnetuksi vuonna 1998 levyllään Stomping System. Vuonna 2000 hänen tuottamansa Bomfunk MC’s ja Darude nousivat Euroopan listojen kärkeen kappaleillaan "Freestyler" ja "Sandstorm".
Nykyisin Salovaara tuottaa Mighty 44 -yhtyettä ja on jäsenenä Dallas Superstarsissa sekä Kendissä. Salovaaralla on levymerkki 16 Inch Records. Hän on voittanut tuottaja-Emman vuosina 1998–2000.
Salovaara on Bassrock Music Publishing Oy (toimitusjohtaja Sirke Salovaara) ja Stargate Music Oy -yritysten hallituksen jäsen.
Vaikuttanut kokoonpanoissa

Kevyt Jee (Jaakko Salovaara & Niko Toiskallio (Nikke T/Chyde))
Dallas Superstars (Jaakko Salovaara &  Heikki Liimatainen)
Soup De Loop
Hausmylly (skrätsit levyllä Remix Schysteemi)tarvitaan parempi lähde
Aiheesta muualla

http://www.js16.com
http://www.16inchrecords.com
Ilkka Mattila: Jaakko Salovaara, Pioneer of Finnish hit
Ylen Elävä arkisto: Jaakko Salovaara, JS 16
Jaakko Salovaara lauluntekijänä - Fono.fi
Jaakko Selin

Jaakko Selin tammikuussa 2012.
Jaakko Selin (s. 23. joulukuuta 1958 Lohja) on suomalainen toimittaja ja juontaja. Hän opiskeli Taideteollisessa korkeakoulussa aluksi elokuvaa ja televisiota ja sitten uusien pääsykokeiden kautta vaatesuunnittelua, josta valmistui taiteen maisteriksi vuonna 2000, oltuaan omien laskujensa mukaan opiskelijana kaikkiaan 18 vuotta.
Selin on työskennellyt 1980-luvun lopulta toimittajana City-lehdessä sekä Helsingin Sanomien Kuukausiliitteessä. Hän on toiminut avustajana makasiiniohjelma Vekkarin teossa. Muita ohjelmia, joissa hän on ollut toimittajana ja juontajana, ovat Asu vapaa (1996–), Tuuliviiri (2001), Kesäparatiisi (2002–2003), Kotisatama (2006–2007) ja Suomen Muodin huipulle (2009–2011). Hän on toiminut myös itsenäisyyspäivän vastaanoton muotitoimittajana vuosina 1999–2008 ja uudelleen vuosina 2012–2017. Vuosina 2009–2011 lähetysten muotikommentaattorina toimi Hanna Sarén ja vuodesta 2018 Sami Sykkö.
Syyskuussa 2008 Yle TV1:llä alkoi ohjelmasarja Jaakko ja maailmanvalloittajat, jossa Selin haastattelee ulkomailla uransa luoneita suomalaisia. Vuonna 2014 Fox esitti ohjelmasarjan Jaakon matkassa, jossa hän myös vierailee eri puolilla maailmaa asuvien suomalaisten luona.
Jaakko Selin on suunnitellut neuleita ja uimapukuja Marjo Hutun Fulari-putiikille.
1970-luvun lopulla Selin edusti Suomea diskotanssin maailmanmestaruuskilpailuissa Lontoossa.
Teokset

Kiinalaiset jalat ja muita tarinoita vartalomme koristeista.  Helsinki:  Otava, 1997.  ISBN 978-951-1-14737-4.
Selin, Jaakko & Tikkanen, Tua: Solmio.  Tammi, 2008.  ISBN 978-951-3-14390-9.
Jaakon matkassa.  Sanoma, 2013.  ISBN 978-951-32-3792-9.
Aiheesta muualla

Jaakko Selin Elonetissä.
Jaakko Selin Internet Movie Databasessa. (englanniksi)
Jaakko ja maailmanvalloittajat Ylen sivuilla (Arkistoitu – Internet Archive)
Iso Kotajärvi (Pihtipudas)

| Iso Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°27′48″N, 25°23′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  Kotajoki Muurasjärveen 
Järvinumero:  14.482.1.002
Mittaustietoja
Pinnankorkeus:  119,3 m  
Pituus:  160 m  
Leveys:  110 m  
Rantaviiva:  1,087 km  
Pinta-ala:  7,537 ha  
Tilavuus:  0.000021 km³ 
Keskisyvyys:  0,27 m  
Suurin syvyys:  0,5 m  
Saaria:  ei saaria 
 fiIso Kotajärvi 
Iso Kotajärvi  on Keski-Suomessa Pihtiputaalla  Herrasperän lähellä sijaitseva järvi.
Maantietoa

Järvi on 160 metriä pitkä, 110 metriä leveä, ja sen pinta-ala on 7,5 hehtaaria. Järvellä ei ole kartan mukaan saaria. Järven tilavuudeksi on saatu 20 600 kuutiometriä. Sen keskisyvyys on 0,3 metriä ja suurin syvyys on 0,5 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) se kuuluu. Järven vedenpinnan korkeus on 119,3 metriä mpy.
Zagreus

Zagreus oli kreikkalaisessa mytologiassa alkujaan metsästykseen liitetty manalan jumala, joka myöhemmässä traditiossa yhdistettiin Dionysokseen varsinkin orfilaisuuden piirissä. Tällöin Zagreusta pidettiin Zeuksen ja Persefonen poikana, joka oli syntynyt Zeuksen vieteltyä jäljemmän käärmeen hahmossa.
Kun Zeus suosi poikaansa ja suunnitteli tekevänsä tästä seuraajansa, mustasukkaisen Heran yllytyksestä titaanit kaappasivat lapsen, repivät hänet kappaleiksi ja söivät hänet. Vain hänen sydämensä säästyi, jonka Pallas Athene vei Zeuksen luokse. Zeus ensin nieli sydämen ja tarjoili sen juomana Semelelle, joka teki tämän raskaaksi. Tulos oli Dionysos, Kahdesti syntynyt.
Zagreus ja Sabazios olivat kaksi tärkeintä Dionysoksesta käytettyä nimeä Kreikan pohjoispuolella. Ne edustivat jumalan reinkarnaatioita tulessa (Zagreus) ja auringossa (Sabazius).
Jarkko Piiparinen

| Jarkko Piiparinen> Henkilötiedot |
| --- | --- |
Syntynyt: 18. huhtikuuta 1966 (ikä 58) Lahti, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  92 kg
Pelinumero:  25 (Reipas)
Pelaajaura
Pääsarjaura:  1983–1991
Seurat:  Reipas (SML/I-div.) HeKi (II-div.) Mustangs (II-div.)
NHL-varaus:  211. varaus, 1984 New Jersey Devils
Jarkko Piiparinen (s. 18. huhtikuuta 1966 Lahti) on suomalainen entinen jääkiekkoilija. Hyökkääjä pelasi koko ammattilaisuransa Lahden Reippassa, jota hän edusti kahdeksan kauden ajan. Piiparinen pelasi joukkueessa kolme SM-liigakautta ja hän teki yhteensä 89 runkosarjaottelussa tehot 15+10=25.
Ura

Piiparinen aloitti uransa Kiekkoreippassa kaudella 1983–1984, jolloin hän pelasi 18 SM-liigaottelua tehoin 3+2=5. New Jersey Devils varasi Piiparisen 11. kierroksella numerolla 211 NHL:n varaustilaisuudessa 1984. Hän ei kuitenkaan ikinä pelannut Pohjois-Amerikassa. Piiparisen uran toinen kausi 1984–1985 päättyi Kiekkoreippaan putoamiseen I-divisioonaan keväällä 1985. Piiparinen kuitenkin jatkoi joukkueessa vielä seuraavat kuusi kautta kevääseen 1991 asti. Vuonna 1989 Kiekkoreippaan nimi vaihtui Hockey-Reippaaksi.
Keväällä 1990 Piiparinen oli nostamassa Reipasta takaisin SM-liigaan. Hän pelasi joukkueessa SM-liigaa vielä kauden 1990–1991, jonka jälkeen Piiparinen pelasi seuraavat kaksi kautta II-divisioonaa Heinolan Kiekossa.
Piiparinen lopetti uransa kauteen 1995–1996, jonka hän pelasi Lahden Mustangsin riveissä.
Yhdistynyt kansanpuolue (Belize)

Yhdistynyt kansanpuolue on Belizeä johtava kristillisdemokraattinen puolue. Vuoden 2003 parlamenttivaaleissa puolue voitti 22 paikkaa 29:stä. Nyt sillä on 21 paikkaa, sillä se menetti yhden paikan Yhdistynelle demokraattiselle puolueelle täytevaalissa, kun yksi edustajista kuoli. Belizen hallitusta johtaa pääministeri Said Musa.
Puolue hallitsi Belizeä itsenäistymisestä vuonna 1981 vuoteen 1984, sitten vuodesta 1989 vuoteen 1993 ja taas vuodesta 1998 eteenpäin. Puolueen perusti vuonna 1950 George Cadle Price, joka oli pääministerinä puolueen kaksi ensimmäistä hallintokautta.
Incarcerated (Pain Confessorin albumi)

| Incarcerated Pain Confessor |
| --- | --- | --- |

Studioalbumin tiedot
 Julkaistu: 12. lokakuuta 2012
 Tyylilaji: melodinen death metal
 Kesto: 47.28
 Levy-yhtiö: Spinefarm
Listasijoitukset
  28.
Pain Confessorin muut julkaisut
| Purgatory of the Second Sun 2007 | Incarcerated 2012 |   |
Incarcerated on suomalaisen melodisen death metalin yhtye Pain Confessorin neljäs studioalbumi. Se julkaistiin 12. lokakuuta 2012 levymerkillä Spinefarm Records.
Kappaleet

Oceans of Sickness – 3.49
Blood Eagle – 3.59
Inward – 5.03
Grief – 4.40
Incarcerated – 3.59
Gravel – 4.17
Grim River – 4.57
Serpent Spine – 5.00
Tarnished Halo – 6.10
Vitriol – 5.34
Kokoonpano > Yhtye

Make Kivistö ‎– laulu
Tuomas Kuusinen ‎– kitara
Jaakko Kunnas ‎– kitara
Mikko Kivistö ‎– bassokitara
Aki Kuusinen ‎– rummut
Pasi Laihanen ‎– kosketinsoitin
Kokoonpano > Vierailevat muusikot

Andy Semmens ‎– puhe (kappaleet 2 ja 10)
Tony Kaikkonen ‎– laulu
Tommi Kurki ‎– laulu
Kokoonpano > Tuotanto

Janne Saksa ‎– miksaaja
Svante Forsbäck ‎– masteroija
Arvostelut

Imperiumi: 8/10
Inferno:
Kaaoszine: 8/10
Soundi: